নিউজ ডেস্ক:: জোরপূর্বক বাস্তুচ্যুত মানুষের সংখ্যা রেকর্ড গড়েছে। ২০১৭ সালে তাদের সংখ্যা ৬ কোটি ৮৫ লাখ। এর মধ্যে মিয়ানমার থেকে প্রায় ৭ লাখ রোহিঙ্গার পালিয়ে এসে বাংলাদেশে আশ্রয় নিয়েছে। যুদ্ধ, অন্যান্য সহিংসতা ও নির্যাতনের মুখে পঞ্চম বছরের মতো নতুন রেকর্ড গড়েছে বিশ্বব্যাপী জোরপূর্বক বাস্তুচ্যুত মানুষের সংখ্যা। এ সঙ্কটের শীর্ষে আছে কঙ্গো, দক্ষিণ সুদানের যুদ্ধ ও বাংলাদেশে রোহিঙ্গাদের দলে দলে ছুটে আসা। এর ফলে সবচেয়ে ক্ষতিগ্রস্ত হচ্ছে উন্নয়নশীলের কাতারে উঠে আসা দেশগুলো।